ai4bharat/Pralekha huggingface dataset:
பெண்கள் மற்றும் குழந்தை நலன் அமைச்சகம்
மாதவிடாய் சுகாதாரம் குறித்த இணைய கருத்தரங்கிற்கு மகளிர் மற்றும் குழந்தைகள் நல அமைச்சக செயலாளர் தலைமை வகித்தார்
மகளிர் மற்றும் குழந்தைகள் நல அமைச்சகம் இன்று ஏற்பாடு செய்த மாதவிடாய் சுகாதாரம் குறித்த இணைய கருத்தரங்கிற்கு அமைச்சகத்தின் செயலாளர் திரு ராம் மோகன் மிஷ்ரா தலைமை வகித்தார்.
2021 ஜனவரி 21 முதல் 26 வரை நடைபெறும் தேசிய பெண் குழந்தை வார கொண்டாட்டங்களின் ஒரு பகுதியாக பெண் குழந்தைகள், இளம் பருவத்தினர் மற்றும் மகளிர் தொடர்பான விஷயங்கள் குறித்த இணைய கருத்தரங்குகளை மகளிர் மற்றும் குழந்தைகள் நல அமைச்சகம் ஏற்பாடு செய்துள்ளது.
கருத்தரங்கில் பேசிய திரு மிஷ்ரா, மாதவிடாய் மற்றும் பருவமடைதல் குறித்து விழிப்புணர்வு உருவாக்கப்பட வேண்டும் என்றும் பெண் குழந்தைகளுக்கு ஒட்டுமொத்த சமுதாயமும் ஆதரவளிக்க வேண்டுமென்றும் கூறினார்.
இது தொடர்பாக நிலவி வரும் மூட நம்பிக்கைகளை தகர்த்தெறிய வேண்டும் என்றும், விழிப்புணர்வை உருவாக்குவதில் கல்வி மற்றும் பஞ்சாயத்து அமைப்புகள், சுகாதார பணியாளர்கள், தாய்மார்கள், உறவினர்கள் மற்றும் நண்பர்களுக்கு பெரும்பங்கு இருக்கிறது என்றும் அவர் கூறினார்.
எய்ம்ஸ் மருத்துவமனை இணை பேராசிரியர் டாக்டர் சுமித் மல்ஹோத்ரா உடல் நலம் மற்றும் மாதவிடாய் சுகாதாரம் குறித்த சிறப்பான உரையை வழங்கினார். தெலங்கானா, மேகாலயா, மணிப்பூர், நாகாலாந்து மற்றும் குஜராத் ஆகிய மாநிலங்களை சேர்ந்தவர்கள் இந்த இணைய கருத்தரங்கில் கலந்து கொண்டனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1690939
பிரதமர் அலுவலகம்
பிரயாக்ராஜில் பிரதமர்: புதிய விமான நிலைய வளாகம், கும்பமேளாவுக்கான ஒருங்கிணைந்த கட்டுப்பாட்டு மையத்தை திறந்து வைத்து; வளர்ச்சித் திட்டங்களை தொடங்கி வைத்தார்.
பிரயாக்ராஜில் அமைக்கப்பட்டுள்ள புதிய விமான நிலைய வளாகம், கும்பமேளாவையொட்டி அமைக்கப்பட்ட ஒருங்கிணைந்த கட்டுப்பாட்டு மையத்தை பிரதமர் திரு நரேந்திர மோடி இன்று தொடங்கி வைத்தார்.
கங்கா பூஜை செய்த பிரதமர், தூய்மை கும்ப கண்காட்சியையும் பார்வையிட்டார். பிரயாக்ராஜில் அக்ஷய்வாத்தையும் அவர் பார்வையிட்டார். பிரயாக்ராஜில் உள்ள ஆண்டவா பகுதியில் பல்வேறு வளர்ச்சித் திட்டங்களை அவர் நாட்டிற்கு அர்ப்பணித்து, தொடங்கி வைத்து, அடிக்கல் நாட்டினார்.
அங்கு திரண்டிருந்தவர்களிடையே உரையாற்றிய பிரதமர், இந்த ஆண்டு அர்த் – கும்பமேளாவுக்கு வருகை தரும் யாத்ரீகர்கள், அக்ஷய்வாத்தையும் பார்வையிட முடியும் என்றார். இன்று அர்ப்பணிக்கப்பட்ட திட்டங்கள், அடிப்படைக் கட்டமைப்பு மற்றும் போக்குவரத்து வசதிகளுக்கு உதவிகரமாக இருக்கும் என்று அவர் தெரிவித்தார். புதிய விமான முனையம் ஒரு சாதனையாக, ஓராண்டு காலத்திற்குள் கட்டி முடிக்கப்பட்டுள்ளது என்றும் அவர் குறிப்பிட்டார்.
அர்த் – கும்பமேளாவுக்கு வரும் யாத்ரீகர்கள் ஒரு புதிய அனுபவத்தை உணர்வதற்கான அனைத்து முயற்சிகளும் மேற்கொள்ளப்பட்டு வருவதாகவும் பிரதமர் தெரிவித்தார். இந்தியாவின் வளமான கடந்த காலம் மற்றும் வலிமையான எதிர்காலத்தை எடுத்துரைப்பதற்கான முயற்சிகளும் மேற்கொள்ளப்பட்டு வருவதாக அவர் கூறினார்.
கங்கை நதி தூய்மையாக ஓடுவதை உறுதி செய்ய தேவையான பணிகளையும் அரசு மேற்கொண்டு வருவதாக பிரதமர் குறிப்பிட்டார். அந்த வகையில், கழிவு நீர் சுத்திகரிப்பு மையங்கள் மற்றும் கங்கை கரையை அழகுபடுத்தும் பணிகள் நீண்டநெடிய பணி என்றும் அவர் கூறினார்.
கும்பமேளா, இந்தியா மற்றும் இந்தியத்துவத்தின் அடையாளச் சின்னம் என்றும் பிரதமர் வர்ணித்தார். கும்பமேளா நடத்துவது மத நம்பிக்கை மட்டுமின்றி, கவுரவமும் ஆகும். எனவே, கும்பமேளாவுக்கு வரும் ஒவ்வொருவரின் நலனிலும் அக்கறை செலுத்தப்படும். “புதிய இந்தியா” எவ்வாறு பாரம்பரியத்தையும் நவீனமயத்தையும் ஒருங்கிணைக்கிறது என்பதை பிரதிபலிப்பதாக அர்த்-கும்பமேளா அமையும் என்றும் அவர் தெரிவித்தார்.
நாட்டின் நீதித்துறையின் மீது தேவையற்ற அழுத்தத்தை கொடுத்துவரும் சில சக்திகளிடம் நாடு எச்சரிக்கையுடன் இருக்க வேண்டும் எனவும் பிரதமர் கேட்டுக் கொண்டார். இந்த சக்திகள் தங்களை அனைத்து அமைப்புகளுக்கும் மேலானவர்கள் கருதிக் கொண்டிருப்பதாகவும் பிரதமர் தெரிவித்தார்.
நித்தி ஆயோக்
ஏஐஎம் புது நிறுவன கண்டுபிடிப்பாளர்களுக்கு அதிகாரமளிக்க ப்ரெஷ்வொர்க்சுடன் அடல் இன்னொவெஷன் மிஷன் கூட்டு சேர்கிறது
இந்தியாவில் உள்ள கண்டுபிடிப்பாளர்களுக்கும், தொழில்முனைவோருக்கும் வலுவான ஆதரவை அளிப்பதற்காக, நிதி ஆயோக்கின் அடல் இன்னொவெஷன் மிஷன் , வாடிக்கையாளர் ஈடுபாடு மென்பொருள் நிறுவனமான ப்ரெஷ்வொர்க்சுடன் கூட்டு சேர்ந்துள்ளது.
ஏஐஎம் பட்டியலில் உள்ள நிறுவனங்கள் மற்றும் புது நிறுவனங்களின்  திறனை அதிகரிப்பதையும், புதுநிறுவன கண்டுபிடிப்பாளர்களிடையே புதுமையையும், தொழில்முனைதலையும் ஊக்குவிப்பதையும், இந்தக் கூட்டு, லட்சியமாகக் கொண்டுள்ளது.
இந்தக் கூட்டின் கீழ், ஏஐஎம் மற்றும் அதன் பயனாளிகளுக்கு தனது பொருள்களின் பலனை ப்ரெஷ்வொர்க்ஸ் அளிக்கும். இதன் மூலம், புது நிறுவனங்கள் தங்களது செலவுகளைக் கட்டுப்படுத்தி சிறப்பாக செயலாற்ற முடியும்.
ஏஐஎம் இயக்க இயக்குநர் திரு ஆர் ரமணன் கூறுகையில், "புதுமைகளைப் படைக்கும் தங்களது பயணத்தில் பயிற்சியாளர்களுக்கும், புது நிறுவனங்களுக்கும் இது ஒரு பொன்னான வாய்ப்பாகும். ப்ரெஷ்வொர்க்சுடன் கூட்டு சேர்வதில் நாங்கள் மகிழ்ச்சி அடைகிறோம். நாடு முழுவதுமுள்ள புது நிறுவனங்களின் திறனை அதிகரிப்பதும், அவற்றை நீடித்து நிலைக்க செய்வதும் தான் எங்களது முதன்மை நோக்கமாகும்," என்றார்.
மேலும் விவரங்களுக்கு, இந்த செய்திக் குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1651946
சிறப்பு சேவைகள் மற்றும் கட்டுரைகள்
பாண்டிச்சேரி பல்கலைக்கழகத்தின் தொலைதூரக் கல்வி முறையில் இளநிலை, முதுநிலை பட்டப்படிப்புகளுக்கு ஆன்லைன் மூலம் விண்ணப்பிக்க நவம்பர்-15 கடைசி நாளாகும்
பாண்டிச்சேரி பல்கலைக்கழகத்தின் தொலைதூரக் கல்வி இயக்குநரகத்தால்  மொத்தம் 20 பட்டப்படிப்புகள் வழங்கபட்டு வருகிறது, இதில் 08 MBA மேலாண்மை பட்டப்படிப்புகள் உள்ளன. அவற்றில் சந்தைப்படுத்தல் , நிதி , மனித வள மேலாண்மை ,சர்வதேச வணிகம் , பொது , சுற்றுலா, செயல்பாடுகள் மற்றும் விநியோகச் சங்கிலி  , மேலாண்மை மற்றும் மருத்துவமனை மேலாண்மை  ஆகியவை அடங்கும். 04 முதுகலைபட்டப்படிப்புகள் உள்ளன. அவை MA – ஆங்கிலம் , ஹிந்தி , சமூகவியல்  மற்றும் MCom .  என 08 இளநிலை பட்டப்படிப்புகள் உள்ளன. இந்த பட்டப்படிப்புகள் AICTE, புதுதில்லி மற்றும் தொலைதூரக் கல்விப் பணியகம் , புதுதில்லி ஆகியவற்றால் அங்கீகரிக்கப்பட்டுள்ளன.
பொதுவாகக் கல்வியாண்டிற்கான சேர்க்கை செயல்முறை ஜூலையில் தொடங்கும், கோவிட்-19 தொற்றுநோய் காரணமாக இந்த ஆண்டு தாமதமாகும், மேலும் ஆன்லைன் விண்ணப்பங்களுக்கான கடைசித் தேதி நவம்பர் 15, 2022 ஆகும். ஆர்வமுள்ள அனைத்து விண்ணப்பதாரர்களும் https://dde.pondiuni.edu.in என்ற இணையதளத்தைப் பார்வையிடலாம். ஏதேனும் விளக்கங்களுக்கு, எங்கள் உதவி மையத்தை 0413-2654439 என்ற எண்ணில் தொடர்பு கொள்ளவும்.
பிரதமர் அலுவலகம்
மாலத்தீவு அதிபரின் இந்திய பயணத்தை முன்னிட்டு இந்திய- மாலத்தீவு கூட்டறிக்கை
இந்திய பிரதமர் திரு நரேந்திர மோடியின் அழைப்பை ஏற்று மாலத்தீவு அதிபர் மேதகு திரு இப்ராஹிம் முகமது சோலே அரசுமுறை பயணமாக இந்தியா வந்துள்ளார். கடந்த 2018- ஆம் ஆண்டு அதிபராகப் பொறுப்பேற்ற பின் திரு சோலே இந்தியாவிற்கு வருவது இது மூன்றாவது முறை. மாலத்தீவின் நிதி அமைச்சர் மேதகு திரு இப்ராஹிம் அமீர், பொருளாதார வளர்ச்சித்துறை அமைச்சர் மேதகு திரு ஃபயஸ் இஸ்மாயில், பாலினம், குடும்ப நலன் மற்றும் சமூக சேவைகள் துறை அமைச்சர் மேதகு திரு ஐஷாத் முகமது திதி மற்றும் தொழில்துறை பிரதிநிதிகள் அடங்கிய உயர்நிலை குழுவினர் அதிபருடன் வந்துள்ளனர். இந்திய குடியரசுத் தலைவர் திருமதி திரௌபதி முர்முவை சந்தித்த அதிபர் திரு சோலே, இந்தியாவின் 15-வது குடியரசுத் தலைவராகப் பொறுப்பேற்றுக் கொண்டதற்கு அவருக்கு வாழ்த்து தெரிவித்தார்.
இந்திய மக்களின் மனதிலும், “அண்டை நாடுகளுக்கு முதல் முக்கியத்துவம்” என்ற இந்தியாவின் கொள்கையிலும் மாலத்தீவு சிறப்பு இடம் வகிப்பதாக பிரதமர் திரு மோடி தெரிவித்தார். “இந்தியாவிற்கு முதல் முன்னுரிமை” என்ற தமது அரசின் கொள்கையை அதிபர் திரு சோலே மீண்டும் வலியுறுத்தினார். இரு நாட்டு மக்கள் பயனடையும் வகையில் அண்மை ஆண்டுகளில் மேற்கொள்ளப்பட்டுள்ள இரு தரப்பு உறவுகளின் விரிவாக்கத்திற்கு தலைவர்கள் திருப்தி தெரிவித்தனர். இந்த உறவை மேலும் வலுப்படுத்த தங்களது உறுதிப்பாட்டை அவர்கள் முன்வைத்தனர்.
கொவிட்-19 பெருந்தொற்றின் போது மாலத்தீவு மக்களுக்கும், அரசுக்கும் துணைபுரிந்த இந்திய அரசுக்கும், பிரதமர் திரு மோடிக்கும் அதிபர் திரு சோலே நன்றி தெரிவித்தார். ராணுவம் மற்றும் பாதுகாப்பு, முதலீட்டு ஊக்குவிப்பு, மனிதவள மேம்பாடு, உள்கட்டமைப்பு வளர்ச்சி, பருவநிலை மற்றும் எரிசக்தி உள்ளிட்ட துறைகளில் ஒத்துழைப்பை அதிகரிக்க பிரதமர் திரு மோடியும் அதிபர் திரு சோலேயும் ஒப்புதல் தெரிவித்தனர்.
மாலத்தீவின் உள்கட்டமைப்பு திட்டங்களுக்கு 100 மில்லியன் அமெரிக்க டாலர் நிதி உதவி வழங்கப்படும் என்ற இந்திய அரசின் புதிய அறிவிப்பை பிரதமர் திரு மோடி வெளியிட்டார். இந்திய அரசுக்கு நன்றி கூறிய அதிபர் சோலே, பல்வேறு கட்ட ஆலோசனைகளில் உள்ள ஏராளமான மிகப்பெரிய உள்கட்டமைப்பு திட்டங்களை அமல்படுத்துவதற்கு இந்தக் கூடுதல் நிதி உதவிகரமாக இருக்கும் என்று தெரிவித்தார்.
தகவல் மற்றும் ஒலிபரப்பு அமைச்சகம்
இந்திய சர்வதேச திரைப்படத் திருவிழாவில் அகாடமி வண்ண குறியீட்டு அமைப்புமுறை குறித்த மாஸ்டர் கிளாஸ் அமர்வு
53-வது இந்திய சர்வதேச திரைப்படத் திருவிழாவில் அகாடமி வண்ண குறியீட்டு அமைப்புமுறை  குறித்த மாஸ்டர் கிளாஸ் அமர்வை பிரபல வண்ண அறிவியலாளர் திரு ஜோவாச்சிம் செல் மற்றும் திரைப்பட தயாரிப்பாளர் திரு ஸ்டீவ் டாபன்கின் ஆகியோர் உரையாற்றினார்கள்.
ஏ.சி.இ.எஸ் அமைப்புமுறையுடன் தொடர்புடைய தொழில்நுட்பங்கள் பற்றி திரு ஜோவாச்சிம் செல் விரிவாக எடுத்துரைத்தார். ஏ.சி.இ.எஸ் என்பது திரைப்படம் அல்லது தொலைக்காட்சி தயாரிப்பின் வாழ்நாள் முழுவதும் வண்ணத்தை நிர்வகிப்பதற்கான தொழில் தரமாகும்.
இந்த அமைப்புமுறை பற்றி பேசிய திரு ஸ்டீவ் டாபன்கின், ஏ.சி.இ.எஸ் என்பது டிஜிட்டல் பட கோப்புகளைப் பரிமாறிக் கொள்வதற்கும், வண்ணங்களின் மேலாண்மையிலும், தொகுக்கப்படாத, படமாக்கப்பட்ட காட்சிகளை உருவாக்குவதற்குமான சர்வதேச தரநிலை என்று கூறினார்.
சமூக நிதி மற்றும் அதிகாரமளித்தல் அமைச்சகம்
மாற்றுத்திறனாளிகளின் திறன் மேம்பாடு, மறுவாழ்வு மற்றும் அதிகாரமளித்தலுக்கான ஒருங்கிணைந்த பிராந்திய மையத்தை குடியரசுத் துணைத் தலைவர் திரு எம் வெங்கையா நாயுடு பார்வையிட்டார்
ஆந்திரப் பிரதேச மாநிலம் நெல்லூரில் உள்ள மாற்றுத்திறனாளிகளின் திறன் மேம்பாடு, மறுவாழ்வு மற்றும் அதிகாரமளித்தலுக்கான ஒருங்கிணைந்த பிராந்திய மையத்தை குடியரசுத் துணைத் தலைவர் திரு எம் வெங்கையா நாயுடு பார்வையிட்டார்.
திறன் மேம்பாட்டுப் பிரிவு, ஆரம்பகால நடவடிக்கை மையம் மற்றும் கூட்டுப் பிராந்திய மையத்தின் செயல்பாடுகளையும் குடியரசு துணைத் தலைவர் ஆய்வு செய்தார். சமூக நீதி மற்றும் அதிகாரமளித்தல் அமைச்சகம் மற்றும் ஆந்திர மாநில அரசால் அமைக்கப்பட்ட தகவல் மையங்களையும் அவர் பார்வையிட்டார்.
தொடர்ந்து 100 பயனாளிகளுக்கு உதவிகள் மற்றும் உபகரணங்களை அவர் விநியோகித்தார். மொத்தம் ரூ.32.40 லட்சம் மதிப்பிலான கடன் சான்றிதழ்கள் பயனாளிகளுக்கு வழங்கப்பட்டது.
கூட்டத்தினரிடையே உரையாடிய அவர், தற்காலிக வளாகத்தில் செயல்பட்டு வந்த காலத்தில் இருந்தே கூட்டுப் பிராந்திய நிலையத்துடன் தாம் செயலாற்றி வந்ததாகவும், அதன் அடிக்கல் நாட்டு மற்றும் திறப்பு விழாக்களிலும் பங்கேற்றதாகவும் தெரிவித்தார். மாற்றுத் திறனாளிகளுக்கு வழங்கப்படும் வசதிகள் மற்றும் சேவைகள் குறித்து அவர் மிகுந்த திருப்தி தெரிவித்தார்.
சமூக நீதி மற்றும் அதிகாரமளித்தல் அமைச்சகம், மாற்றுத்திறனாளிகளுக்கான அதிகாரமளிக்கும் துறை ஆகியவற்றின் சேவைகளை அவர் பாராட்டினார். சம வாய்ப்புகளை உருவாக்கி, மாற்றுத்திறனாளிகளுக்கு அதிகாரம் அளித்து, சமத்துவ சமுதாயத்தை உருவாக்குவதற்கு அனைவரும் உழைக்க வேண்டும் என்றார் அவர்.
மாற்றுத்திறனாளிகள் சுயதொழில் மூலம் சுதந்திரமாக வாழ உதவும் சூழலை உருவாக்க அனைத்து வங்கியாளர்கள், நிதி நிறுவனங்கள் மற்றும் பிற சேவை வழங்குநர்கள் தங்களால் இயன்ற முயற்சிகளை மேற்கொள்ளுமாறு திரு நாயுடு கேட்டுக்கொண்டார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1771459
மத்திய அமைச்சரவை
இந்தியா மற்றும் மாலத்தீவு இடையே விசா ஏற்பாடுகளை எளிதாக்குதல் குறித்து ஏற்கனவே கையெழுத்தான ஒப்பந்ததத்திற்கு மத்திய அமைச்சரவை ஒப்புதல்
இந்தியா மற்றும் மாலத்தீவு இடையே 2018 டிசம்பரில் கையெழுத்திடப்பட்ட விசா ஏற்பாடுகளை எளிதாக்குதல் குறித்த ஒப்பந்ததத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
மாலத்தீவு அதிபர் இந்தியாவிற்கு வருகை தந்த போது இந்த ஒப்பந்தம் கையெழுத்தாகியது. சுற்றுலா, மருத்துவம், கல்வி, வர்த்தகம் மற்றும் வேலைவாய்ப்பு சம்பந்தமாக மாலத்தீவு மக்கள் இந்தியாவிற்கு வருவதற்கும், இந்திய மக்கள் மாலத்தீவிற்கு செல்லவும் இந்த ஒப்பந்தம் ஊக்கம் அளிக்கும். இந்த ஒப்பந்தம் மூலம், சுற்றுலா, மருத்துவம் மற்றும் வரையறுக்கப்பட்ட வணிகம் ஆகியவற்றிற்கு 90 நாட்களுக்கு விசா இல்லாமல் செல்ல முடியும். அதேபோல், இந்த இலவச விசா மூலம் அடுத்த நாட்டிற்கு செல்வோர், அதனை எளிதாக மருத்துவ விசாவாக மாற்ற முடியும். அதேபோல், மாணவர்களை சார்ந்தவர்கள் மற்றும் வேலைவாய்ப்பிற்காக செல்வோரும் இலவச விசாவினை எளிதில், விசாவாக மாற்றிக்கொள்ள முடியும்.
வணிகம் மற்றும் தொழில்துறை அமைச்சகம்
அறிவுசார் சொத்து ஒத்துழைப்பு தொடர்பாக இந்தியா, அமெரிக்கா இடையே புரிந்துணர்வு ஒப்பந்தம்
இந்திய அரசின் தொழில் மற்றும் உள்நாட்டு வர்த்தக ஊக்குவிப்புத் துறையும், மத்திய வர்த்தக தொழில் துறை அமைச்கமும், அமெரிக்க வர்த்தகத் துறையின் அமெரிக்க காப்புரிமை மற்றும் வணிக முத்திரை அலுவலகத்துடன், இம்மாதம் 2ஆம் தேதியன்று புரிந்துணர்வு ஒப்பந்தம் ஒன்றில் கையெழுத்திட்டுள்ளன.
தொழில் மற்றும் உள்நாட்டு வர்த்தக ஊக்குவிப்புத் துறை செயலாளர் டாக்டர் குருபிரசாத் மொகபாத்ரா, வணிகத்துக்கான அறிவுசார் சொத்துகள் துறை சார்புநிலை செயலாளர் மற்றும் அமெரிக்க காப்புரிமை மற்றும் வணிக முத்திரை அலுவலகத்தின் இயக்குநர் திரு ஆண்டிரேய் ஐயான்கு ஆகியோர் காணொலி மூலம் புரிந்துணர்வு ஒப்பந்தத்தில் கையெழுத்திட்டனர்.
இந்த ஆண்டு பிப்ரவரி 19 அன்று, அமெரிக்க அமைச்சரவையால் இந்த புரிந்துணர்வு ஒப்பந்தத்திற்கு ஒப்புதல் வழங்கப்பட்டது. அறிவுசார் சொத்துத் துறை தொடர்பான இந்த புரிந்துணர்வு ஒப்பந்தம், இரு நாடுகளுக்கிடையேயான அறிவுசார் சொத்துகள் சார்ந்த ஒத்துழைப்பை மேம்படுத்தும்.
அறிவுசார் சொத்து குறித்த சிறந்த நடைமுறைகள், அனுபவங்கள், அறிவு ஆகியவை, பொதுமக்கள், தொழில்துறையினர், பல்கலைக்கழகங்கள், ஆராய்ச்சி-மேம்பாட்டு நிறுவனங்கள், சிறு மற்றும் நடுத்தர தொழில் நிறுவனங்கள் ஆகியவற்றுடன் பகிர்ந்து கொள்ளப்படும்.
பயிற்சித் திட்டங்கள், நிபுணர்கள் பரிமாற்றம், தொழில்நுட்ப பரிமாற்றங்கள் ஆகியவற்றுடன் இதர நடவடிக்கைகளும் இந்த புரிந்துணர்வு ஒப்பந்தத்தின் மூலம் மேற்கொள்ளப்படும்.
மேலும் விவரங்களுக்கு, இந்த ஆங்கில செய்திக் குறிப்பைப் படிக்கவும்
https://pib.gov.in/PressReleasePage.aspx?PRID=1678004
சுகாதாரம் மற்றும் குடும்ப நலத்துறை அமைச்சகம்
மத்திய அமைச்சர் டாக்டர் ஹர்ஷ் வர்தன் தலைமையில் இந்திய குழந்தைகள் மருத்துவ அகாடமியின் 58-வது தேசிய மாநாடு
இந்திய குழந்தைகள் மருத்துவ அகாடமியின் 58-வது தேசிய மாநாட்டில் மத்திய சுகாதாரம் மற்றும் குடும்ப நலத்துறை அமைச்சர் டாக்டர் ஹர்ஷ் வர்தன் காணொலி வாயிலாக இன்று கலந்துகொண்டார்.
இந்திய குழந்தைகள் மருத்துவ அகாடமியின் பணிகளைப் பாராட்டிய அமைச்சர் டாக்டர் ஹர்ஷ் வர்தன், “குழந்தைகள் மருத்துவத்தில் இந்திய குழந்தைகள் மருத்துவ அகாடமி இந்திய அரசுடன் இணைந்து தொடர்ந்து பணிபுரிந்து வருவதை நான் அறிவேன். போலியோ ஒழிப்பு, நோய் தடுப்பு, சத்தில்லா உணவுகள் மீதான வழிகாட்டு நெறிமுறைகள், பெருந்தொற்று காலத்தில் அரசுக்கு ஆதரவு வழங்கியது, தேசிய காசநோய் ஒழிப்பு திட்டத்தில் பங்கேற்றல், ஊட்டச்சத்து குறைபாடுகளை களைதல், பதின்பருவ மருத்துவம் போன்ற துறைகளில் உங்களது பணி தலைச்சிறந்ததாக உள்ளது”, என்று கூறினார். மாற்றியமைக்கப்பட்ட நவ்ஜாத் சிஷு சுரக்ஷா கார்யகிரம் பிரிவின் அடிப்படையில் இணையதள சேவைகளை நீங்கள் தயாரித்துள்ளதற்கு எனது பாராட்டுக்கள். இந்திய குழந்தைகள் மருத்துவ அகாடமி, தனது இணையதளத்தின் வாயிலாக கடந்த சில ஆண்டுகளாக சிறப்பான பயிற்சியை வழங்குகிறது. பிரதமர் திரு நரேந்திர மோடியின் தொலைநோக்கு திட்டங்களான டிஜிட்டல் இந்தியா மற்றும் தற்சார்பு இந்தியாவை நிறைவேற்றும் வகையில் இந்திய குழந்தைகள் மருத்துவ அகாடமி பணியாற்றுகிறது”, என்றும் அவர் தெரிவித்தார்.
“யுனிசெப் மற்றும் உலக சுகாதார அமைப்பு ஆகியவற்றின் நிதி உதவியுடன் செயல்படுத்தப்படும் இந்திய குழந்தைகள் மருத்துவ அகாடமியின் முக்கிய திட்டமான இளம் குழந்தை வளர்ச்சி திட்டமும் சிறப்பாக செயல்படுத்தப்படுவதுடன் எதிர்கால குடிமக்கள் முழுத் திறனை வெளிப்படுத்துவதை உறுதி செய்யும்” என்றும் அமைச்சர் குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1694737
-----
(Visitor Counter : 127
பிரதமர் அலுவலகம்
தனது பிறந்தநாளுக்கு வாழ்த்து தெரிவித்த அனைவருக்கும் பிரதமர் நன்றி
பிரதமர் திரு நரேந்திர மோடி, தனது பிறந்தநாளுக்கு வாழ்த்து தெரிவித்த அனைவருக்கும் நன்றி தெரிவித்தார். இந்தியா மற்றும் உலகம் முழுவதிலுமிருந்தும் இன்று குவிந்து வரும் வாழ்த்துகளால் அவர் மிகவும் நெகிழ்ந்து போயுள்ளார்.
சமூக ஊடக எக்ஸ் பதிவில், பிரதமர் கூறியிருப்பதாவது:
“இந்தியா மற்றும் உலகெங்கிலும் இருந்து இன்று குவிந்து வரும் வாழ்த்துகளால் மிகவும் நெகிழ்ந்து போனேன். வாழ்த்து தெரிவித்த அனைவருக்கும் நன்றி தெரிவித்துக் கொள்கிறேன்.
இந்த நாளில் தன்னலமற்ற சமூகப் பணிகளில் பலர் ஈடுபடுவதைப் பார்த்து நெகிழ்ந்து போனேன். ஒவ்வொரு செயலும் சிறப்பு வாய்ந்தது மற்றும் நமது கூட்டு உணர்வை வலுப்படுத்துகிறது.”
குடியரசுத் துணைத் தலைவர் செயலகம்
மாணவர்களுக்கு வழிகாட்ட, தொழில்துறையோடு பல்கலைக்கழகங்கள் கைகோர்க்க வேண்டும்: குடியரசுத் துணைத் தலைவர்
புதுமையான திட்டங்களின் மூலம் மாணவர்களின் தொழில் முனைதலுக்கு ஊக்கம் அளிப்பது மிகவும் முக்கியம் என்று குடியரசுத் துணை தலைவர் திரு எம் வெங்கையா நாயுடு இன்று கூறினார்.
இந்திய அமெரிக்க தொழில்முனைவோர் அமைப்பின், டி ஐ ஈ உலக உச்சி மாநாடு 2020-இல், விசாகப்பட்டினத்தில் இருந்து காணொலி மூலம் பேசிய அவர், புதுமையான வணிக யோசனைகளுடன் உள்ள மாணவர்களுக்கு வழிகாட்டுவதற்காக, பல்கலைக்கழகங்கள், தொழில்துறையோடு நெருங்கிய தொடர்பில் இருக்க வேண்டும் என்று வலியுறுத்தினார்.
இளைஞர்களிடையே இருக்கும் தொழில் முனைதல் திறனைக் கண்டறியவும், ஊக்குவிக்கவும் வழிகாட்டு மையங்களை அமைக்குமாறு பல்கலைக்கழகங்களை குடியரசுத் துணை தலைவர் கேட்டுக்கொண்டார்.
பல்கலைக்கழகங்களில் தொழில் முனைதல் சூழலியலுக்கு நிதி உதவி செய்யவும், ஆதரவு அளிக்கவும் முன்வருமாறு தொழில்துறைக்கு திரு நாயுடு வேண்டுகோள் விடுத்தார்.
வேலை தேடுபவர்களிலிருந்து, வேலையை வழங்குபவர்களாக, இளைஞர்களின் மனநிலை மாற வேண்டும் என்று கூறிய அவர், பெண்களிடையே தொழில் முனைதலை ஊக்குவிப்பதற்காக சிறப்பு நடவடிக்கைகள் எடுக்கப்பட வேண்டும் என்றார்.
தொழில் முனைதல் என்பது லாபங்களை ஈட்டுவது மட்டுமே அல்ல, மக்களின் வாழ்க்கை முறையை சிறப்பாக மாற்றுவதும் தான் என்று குடியரசுத் துணை தலைவர் கூறினார்.
எதிர்கால தலைமுறையை தங்களது அனுபவத்தின் மூலம் வழிகாட்டுமாறு மூத்த தொழிலதிபர்களுக்கும், தொழில் அமைப்புகளுக்கும் திரு நாயுடு அழைப்பு விடுத்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://pib.gov.in/PressReleasePage.aspx?PRID=1679091
அறிவியல் மற்றும் தொழில்நுட்பத்துறை
கொரோனா வைரஸை வளர்க்கும் ஆராய்ச்சியாளர்கள் மருந்துப் பரிசோதனை மற்றும் தடுப்பு மருந்து கண்டுபிடிக்க உதவும்
கோவிட்-19 நோயாளிகளிடம் எடுக்கப்பட்ட மாதிரிகள் மூலம் கொரோனா வைரஸை  நிலையாக வளர்க்கும் முறையை செல்லுலார் மற்றும் மாலிக்குலார் மையம்  உருவாக்கியுள்ளது. தனிமைப்படுத்தப்பட்ட பலரிடமிருந்து இந்த வைரஸ்களை உயிரணு மற்றும் நுண்ணுயிரியல் மையத்தைச்  சேர்ந்த வைராலஜி நிபுணர்கள் பிரித்துள்ளனர். பரிசோதனைக்கூடங்களில் இந்த வைரஸ்களை வளர்ப்பதன் மூலம், தடுப்பு மருந்து உருவாக்குதல் மற்றும் கோவிட்-19 சிகிச்சை அளிக்கக்கூடிய மருந்துகளைப் பரிசோதிக்க முடியும்.
மருந்துப் பரிசோதனை நடவடிக்கைகளுக்கும், இந்த வைரஸ் வளர்ப்பு உதவும். சோதனைக் குழாய்களில் வைரசுக்கு எதிரான மருந்துகளின் செயல்பாட்டுத் திறனைப் பரிசோதிக்க முடியும்.
விவரங்களுக்கு: https://pib.gov.in/PressReleasePage.aspx?PRID=1627590
(Visitor Counter : 271
வணிகம் மற்றும் தொழில்துறை அமைச்சகம்
2030-க்குள் 1 டிரில்லியன் டாலர் சேவைகள் ஏற்றுமதி இலக்கை எட்ட இந்தியா தயாராக உள்ளது: திரு பியூஷ் கோயல்
2030-ம் ஆண்டுக்குள் 1 டிரில்லியன் டாலர் சேவைகள் ஏற்றுமதி இலக்கை எட்ட இந்தியா தயாராக உள்ளது என்று வர்த்தகம், தொழில்கள், நுகர்வோர் விவகாரங்கள், உணவு, பொது விநியோகம் மற்றும் ஜவுளி அமைச்சர் திரு பியூஷ் கோயல் இன்று கூறினார்.
புதுதில்லியில் இன்று நடைபெற்ற 'சேவைகள் ஏற்றுமதி மேம்பாட்டு கவுன்சில்- சர்வதேச சேவைகள் மாநாடு 2021'-ல் உரையாற்றிய அவர்,
இந்தியாவின் பொருளாதார வளர்ச்சிக்கு சேவைகள் முக்கிய உந்து சக்தியாக இருப்பதாக கூறினார்.
சேவைத் துறையானது கிட்டத்தட்ட 2.6 கோடி பேருக்கு வேலைவாய்ப்பை வழங்குவதாகவும், இந்தியாவின் மொத்த உலகளாவிய ஏற்றுமதியில் சுமார் 40 சதவீத பங்களிப்பதாகவும் அவர் கூறினார். 2020-21 நிதியாண்டில் சேவைகள் வர்த்தக உபரி $89 பில்லியன் என்றும், மிகப்பெரிய அளவில் அந்நிய நேரடி முதலீட்டை ஈர்க்கும் துறையாக இது உள்ளது என்றும்  அவர் கூறினார்.
'சேவைகள் ஏற்றுமதி மேம்பாட்டு கவுன்சில்- சர்வதேச சேவைகள் மாநாடு 2021-ன் கருப்பொருள் ‘இந்தியா சேவைகள்: தகவல் தொழில்நுட்பம்/அதை சார்ந்த சேவைகளுக்கு அப்பால் சாத்தியமான வளர்ச்சித் துறைகளை ஆராய்வது' ஆகும்.
பல்வேறு ஏற்றுமதி ஊக்குவிப்புத் திட்டங்களின் கீழ் ரூ. 56,027 கோடி வெளியிடப்பட்டுள்ளது என்றும் எஸ் ஈ ஐ எஸ்-ன் கீழ் ரூ 10,002 கோடி வெளியிடப்பட்டது என்றும் அவர் கூறினார்.
உலகின் சிறந்த சேவைகள் ஏற்றுமதியாளராக இந்தியா உருவாக வாய்ப்பு உள்ளது என்று கூறிய திரு கோயல்
, அறிவு சார்ந்த பொருளாதாரமாக இந்தியா மாறுவதை ‘சேவைகள்’ ஊக்குவிக்கிறது என்றார்.
மேலும் பேசிய அமைச்சர், இந்தியா 'பின்னணி அலுவலகமாக'  இருந்து உலகின் 'மூளை அலுவலகமாக'  மாறியுள்ளது என்றார்.
மேலும் விவரங்களுக்கு, கீழ்காணும் ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1770270
சுகாதாரம் மற்றும் குடும்ப நலத்துறை அமைச்சகம்
நாட்டில் கொரோனா பாதிப்பு மூன்று லட்சத்திற்கும் கீழ் குறைவு
கொரோனா பெருந்தொற்றுக்கு எதிரான போராட்டத்தில் இந்தியா பல்வேறு சாதனைகளைப் படைத்துள்ளது.
163 நாட்களுக்குப் பிறகு இந்தியாவில் கொரோனா பாதிப்பு மூன்று லட்சத்திற்கும் கீழ்  குறைந்து, 2.90%ஆக பதிவாகியுள்ளது. கடந்த ஜூலை 12-ஆம் தேதி பாதிப்பு எண்ணிக்கை 2,92,258 ஆக இருந்தது.
இதேபோல் 173 நாட்களுக்குப் பிறகு ஒரு நாளின் பாதிப்பு 20,000-கும் கீழ்  குறைந்துள்ளது. கடந்த ஜூலை 2-ஆம் தேதி ஒரு நாளின் பாதிப்பு 19,148 ஆக இருந்தது.
இந்தியாவில் ஒரு மில்லியன் மக்களில் பாதிக்கப்பட்டோரின் எண்ணிக்கை உலகளவில் குறைவாக  உள்ளது. அமெரிக்கா, இத்தாலி, பிரேசில், துருக்கி மற்றும் ரஷ்யா ஆகிய நாடுகளில் இந்த எண்ணிக்கை மிகவும் அதிகமாக உள்ளது.
நாட்டில் மொத்தம் குணமடைந்தவர்களின் எண்ணிக்கை 96 லட்சத்தைக் கடந்து 96,36,487 ஆக  பதிவாகியுள்ளது. குணமடைந்தோர் மற்றும் பாதிக்கப்பட்டோர் ஆகியோருக்கான இடைவெளி தொடர்ந்து அதிகரித்து, தற்போது 93,43,969 ஆக உள்ளது.
தொடர்ந்து 25-வது நாளாக புதிதாக நோய் தொற்று ஏற்பட்டவர்களை விட குணமடைந்தவர்களின் எண்ணிக்கை அதிகரித்து வருகிறது. கடந்த 24 மணி நேரத்தில் 30,376 பேர் குணமடைந்து வீடு திரும்பியுள்ளனர். கடந்த 24 மணிநேரத்தில் 301 பேர் உயிரிழந்துள்ளனர்.
குணமடைந்தவர்களில் 75.31 சதவீதத்தினரும், புதிதாக தொற்று ஏற்பட்டவர்களில் 75.69 சதவீதத்தினரும், உயிரிழந்தவர்களில் 76.74 சதவீதத்தினரும் 10 மாநிலங்கள்/ யூனியன் பிரதேசங்களைச் சேர்ந்தவர்கள்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1682600
PIB Headquarters
விமான நிலையத்தில் ரூ.54.6 லட்சம் மதிப்பிலான 1.23 கிலோ தங்கம் பறிமுதல். ஒருவர் கைது
கோலாலம்பூரிலிருந்து செவ்வாய்க்கிழமை இண்டிகோ ஏர்லைன்ஸ் விமானத்தின் மூலம் சென்னை வந்த ராமநாதபுரத்தைச் சேர்ந்த கலந்தர் மைதீன் அப்துல் ரஹ்மான் என்ற பயணியை வெளியேறும் வாயிலில் இடைமறித்து சுங்கத்துறை அதிகாரிகள் சோதனை நடத்தியதில், ஆசனவாயில் மறைத்து கொண்டு வரப்பட்ட தங்கப்பசை பாக்கெட்டுகள் கண்டுபிடிக்கப்பட்டு பறிமுதல் செய்யப்பட்டது. 334 கிராம் எடை கொண்ட இதன் மதிப்பு ரூ.15 லட்சமாகும்.
சிங்கப்பூரிலிருந்து கொழும்பு வழியாக இலங்கை ஏர்லைன்ஸ் விமானம் மூலம் திங்கட்கிழமை வந்த ராமநாதபுரத்தைச் சேர்ந்த சல்மான் ஃபாரிஸ் என்ற பயணியை இடைமறித்து சோதனையிட்ட போது, ஒவ்வொன்றும் 100 கிராம் எடை கொண்ட நான்கு தங்கக் கட்டிகள் மற்றும் 10 கிராம் எடை கொண்ட சிறிய தங்கக்கட்டி ஒன்றும் கண்டுபிடிக்கப்பட்டது. இதன் மொத்த மதிப்பு ரூ.18.17 லட்சமாகும்.
அதே விமானத்தில் சென்னை வந்த இலங்கையைச் சேர்ந்த ஃபாத்திமா ஃபாஸ்மியா என்ற பெண் பயணியிடம் அதிகாரிகள் விசாரணை நடத்திய போது, தனது ஆசனவாயிலில் நான்கு பாக்கெட் தங்கப்பசை இருப்பதை ஒப்புக் கொண்டார். பறிமுதல் செய்யப்பட்ட அதன் எடை 485 கிராம். அதன் மதிப்பு ரூ.21.5 லட்சம்.
1962 ஆம் ஆண்டில் சுங்கச் சட்டத்தின் கீழ், இந்த மூன்று நிகழ்வுகளிலும் கைப்பற்றப்பட்ட 1.23 கிலோ எடை கொண்ட 24 கேரட் சுத்தத் தங்கத்தின் மதிப்பு ரூ.54.6 லட்சமாகும். ஒருவர் கைது செய்யப்பட்டார்.
மேலும் விசாரணை நடைபெற்று வருவதாக சென்னை சர்வதேச விமான நிலையத்தின் சுங்கத்துறை ஆணையர் வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
பெட்ரோலியம் மற்றம் இயற்கை எரிவாயு அமைச்சகம்
தற்சார்பு இந்தியாவை நோக்கிய புதிய முயற்சி
பிஸ்டன் என்ஜின் வகை விமானங்கள் மற்றும் ஆளில்லா விமானங்களுக்கான சிறப்பு எரிபொருள் ஏவிஜிஏஎஸ் 100 எல் எல், எரிபொருளை பெட்ரோலிய மற்றும் இயற்கை எரிவாயு துறை அமைச்சர் திரு ஹர்தீப்சிங் பூரி இன்று அறிமுகம் செய்தார். அப்போது பேசிய அவர், உயிரி எரிபொருள், பசுமை ஹைட்ரஜன் மற்றும் மின்சார வாகனங்கள் அறிமுகம் மூலம் நாம் எரிபொருள் இறக்குமதியை சார்ந்துள்ளது குறைந்து வருவதாக தெரிவித்தார்.
விமான நிலையங்கள், விமானங்களின் எண்ணிக்கை அதிகரித்து வரும் நிலையிலும், எதிர்காலத்தில் விமானிகளுக்கு பயிற்சி அளிக்கும் பயிற்சி நிலையங்கள் ஆகியவற்றுக்கு உள்நாட்டிலேயே உற்பத்தி செய்யப்படும் ஏவிஜிஏஎஸ் 100 எல் எல், எரிபொருள் முக்கிய தேவையாக இருக்கும் என்று கூறினார்.
உள்நாட்டில் உற்பத்தி செய்யப்படும் ஏவிஜிஏஎஸ் 100 எல் எல், எரிபொருள் மூலம், நாட்டில் அன்னிய செலாவணி சேமிப்பு ஏற்படும்.
இந்த வகை எரிபொருளை உற்பத்தி செய்து சந்தைப்படுத்தும், முதல் எண்ணெய் சந்தை நிறுவனமாக இந்தியன் ஆயில் நிறுவனம் உள்ளது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1862258